## Forskrift om skole- og feriedager 2025 – 2026 i Sømna kommune

*Hjemmel: Lokal forskrift er fastsatt av kommunestyret 20.02.2025 med hjemmel i lov 9. juni 2023 nr. 30 om grunnskoleopplæringa.*

### § 1 Formål og virkeområde

Forskriften gir informasjon om hvilke skole- og feriedager elevene har i skoleåret 2025 - 2026. Elevene har rett og plikt til å møte på skolen på de fastsatte skoledagene.

Forskriften gjelder for elever ved alle grunnskoler i Sømna kommune skoleåret 2025 - 2026. Grunnskoleopplæring for voksne etter opplæringsloven § 18-2 og § 19-6 er ikke omfattet av denne forskriften.

### § 2 Skole og feriedager for skoleåret 2025 - 2026

Det er fastsatt i opplæringsloven at opplæringen skal strekke seg over minst 38 skoleuker innenfor en ramme på 45 sammenhengende uker i løpet av skoleåret.

Datoer for oppstart og avslutning av skoleåret, samt høstferie, juleferie, vinterferie og påskeferie er felles for hele Sømnaskolen. Elevene skal ha minimum 190 skoledager.

Skolerute for skoleåret 2025 - 2026

|  |  |  |  |
| --- | --- | --- | --- |
| **Måned** | **Sum skoledager** | **Sum plan- leggingsdager** | **Merknader** |
| August |  | 4 | Planleggingsdag lærere 12., 13., 14., 15. august |
| 10 |  | Skolestart mandag 18. august  |
| September | 20 |  |   |
| Oktober | 20 |  | Høstferie uke 40: 29. september til 3. oktober |
| November | 20 |  |  |
| Desember | 15 |  | Siste skoledag 19. desember |
| Januar | 20 |  | Første skoledag 5. januar |
| Februar | 20 |  |  |
| Mars | 15 |  | Vinterferie uke 10, 2. - 6. mars |
| April | 18 |  | Påskeferie: 30. mars - 6. april |
| Mai | 17 |  | Elevfri dag 15. mai |
| Juni | 14 | 1 | Siste skoledag 18. juni, planleggingsdag lærere 19. juni |
| Ikke fastsatt | 1 |  | Kveldsarrangement for elever og ansatte |
| Ikke fastsatt |  | 1 | Planleggingsdag lærere gjennomføres som to ettermiddagsøkter gjennom skoleåret  |
|   | 190 | 6 |   |

### § 3 Medvirkning

Sømna kommunes skolerute drøftes årlig av kommunalsjef oppvekst og kultur og hovedtillitsvalgt i Utdanningsforbundet. Den sendes ut på høring til berørte parter i to måneder (eller kortere hvis saken haster) før den vedtas politisk.

### § 4 Iverksetting og opphør

Forskriften om skole- og feriedager i Sømnaskolen trer i kraft 1. august 2025 og opphører 31. juli 2026.